turjo4nis/wikipedia-bn-dump-20250701 huggingface dataset:
নুরুল আলম চৌধুরী

নুরুল আলম চৌধুরী একজন বাংলাদেশি রাজনীতিবিদ, কূটনীতিক ও মুক্তিযোদ্ধা ছিলেন। তিনি জাতীয় সংসদে দুইবার সাংসদ হিসেবে নির্বাচিত হয়েছিলেন। ২০১০ সালে তাকে ওমানে বাংলাদেশি রাষ্ট্রদূত হিসেবে নিযুক্ত করা হয়েছিল। এছাড়া, তিনি রূপালী ব্যাংকের পরিচালক হিসেবে নিযুক্ত হয়েছিলেন।

প্রারম্ভিক জীবন ও শিক্ষা
নুরুল আলম চৌধুরী ১৯৪৫ সালের মে মাসের ২১ তারিখে চট্টগ্রাম জেলার ফটিকছড়ি উপজেলার লেলাং ইউনিয়নের গোপালঘাটা গ্রামে জন্মগ্রহণ করেন। তার পিতার নাম মতিউর রহমান চৌধুরী ও মাতার নাম ওয়াইজুন্নেছা চৌধুরী।

নুরুল আলম চৌধুরী ১৯৬১ সরকারি মুসলিম উচ্চ বিদ্যালয় থেকে এসএসসি পাশ করার পর চট্টগ্রাম কলেজে ভর্তি হন। এরপর ১৯৬৪ সালে তিনি চট্টগ্রাম বিশ্ববিদ্যালয়ের ইতিহাস বিভাগে ভর্তি হন। তিনি ছিলেন চট্টগ্রাম বিশ্ববিদ্যালয়ের প্রথম ব্যাচের ছাত্র। তিনি ছাত্রলীগের চট্টগ্রাম বিশ্ববিদ্যালয় শাখার প্রতিষ্ঠাতা সাধারণ সম্পাদক ছিলেন। ১৯৬৯ সালে তিনি সেখান থেকে এমএ পাস করেন।

কর্মজীবন
হামিদুর রহমান শিক্ষা কমিশনের বিরুদ্ধে প্রতিবাদে অংশ নেওয়ায় জেল খাটতে হয়েছিল তাকে। পরে তিনি মুক্তি পান।

নুরুল আলম চৌধুরী এমএ পাস করার পর ফতেহাবাদ কলেজে কিছুদিন অবৈতনিক শিক্ষক হিসেবে শিক্ষকতা করেছিলেন। ১৯৭১ সালে মুক্তিযুদ্ধে অংশ নিয়েছিলেন তিনি। তিনি ভারতের বাগাফা ক্যাম্প থেকে প্রশিক্ষণ লাভ করেছিলেন।

তিনি ১৯৭৩ সালে বিসিএস পরীক্ষায় উত্তীর্ণ হলেও সরকারি চাকরিতে যোগদানের পরিবর্তে বঙ্গবন্ধুর পরামর্শে রাজনীতিতে যোগদান করেন। ১৯৭৩ সালে ২৭ বছর বয়সে তিনি চট্টগ্রাম-৪ এর সাংসদ হিসেবে নির্বাচিত হন। তিনি ছিলেন প্রথম জাতীয় সংসদের সর্বকনিষ্ঠ সাংসদ।

১৯৭৫ সালে বঙ্গবন্ধু হত্যাকাণ্ডের প্রতিবাদ করার পর তাকে কারান্তরীণ করা হয়েছিল। এরপর, ১৯৮৬ সালে তিনি আবারো  চট্টগ্রাম-৪ এর সাংসদ হিসেবে নির্বাচিত হন। ১৯৯৭ সালে তিনি রূপালী ব্যাংকের পরিচালক হিসেবে নিযুক্ত হন। ২০১০ সালে তিনি ওমানে বাংলাদেশি রাষ্ট্রদূত হিসেবে নিযুক্ত হন। তিনি চট্টগ্রাম  বিশ্ববিদ্যালয় রেজিস্টারড গ্রাজুয়েট সমিতির চেয়ারম্যান ছিলেন। এছাড়া তিনি বাংলাদেশ রেডক্রিসেন্ট সোসাইটি, চট্টগ্রাম প্রেস ক্লাবের আজীবন দাতা সদস্য, ঢাকাস্থ চট্টগ্রাম সমিতি, পরিবার পরিকল্পনা সমিতিসহ চট্টগ্রাম ও ফটিকছড়ির বিভিন্ন শিক্ষা, ধর্মীয় ও সামাজিক সংগঠনের সাথে জড়িত ছিলেন।

ব্যক্তিগত জীবন
তিনি রোজী আলমের সাথে বিবাহবন্ধনে আবদ্ধ হয়েছিলেন। তাদের দুই পুত্র ও এক কন্যা ছিল।

মৃত্যু
নুরুল আলম চৌধুরী ২০১৯ সালের ২৭ জানুয়ারি ৭৩ বছর বয়সে চট্টগ্রামের পার্কভিউ হাসপাতালে মৃত্যুবরণ করেন।

তথ্যসূত্র

২০১৯-এ মৃত্যু
বাঙালি রাজনীতিবিদ
চট্টগ্রাম জেলার রাজনীতিবিদ
প্রথম জাতীয় সংসদ সদস্য
তৃতীয় জাতীয় সংসদ সদস্য
বাংলাদেশী কূটনীতিবিদ
বাংলাদেশ আওয়ামী লীগের রাজনীতিবিদ
চট্টগ্রাম বিশ্ববিদ্যালয়ের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
১৯৪৫-এ জন্ম
গভর্নমেন্ট মুসলিম হাই স্কুল, চট্টগ্রামের প্রাক্তন শিক্ষার্থী
চট্টগ্রাম কলেজের প্রাক্তন শিক্ষার্থী
ওমানে বাংলাদেশের রাষ্ট্রদূত
উজানচর ইউনিয়ন, বাঞ্ছারামপুর

উজানচর বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।

আয়তন 
উজানচর ইউনিয়নের আয়তন ৩,২০৮ একর (১২.৯৮ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী উজানচর ইউনিয়নের মোট জনসংখ্যা ২০,৬৩৫ জন। এর মধ্যে পুরুষ ৯,৬৩৮ জন এবং মহিলা ১০,৯৯৭ জন। মোট পরিবার ৪,০৮১টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৮৯ জন।

ইতিহাস 
উজানচর ইউনিয়ন পূর্বে উজানচর পূর্ব ইউনিয়ন নামে পরিচিত ছিল।

অবস্থান ও সীমানা 
বাঞ্ছারামপুর উপজেলার সর্ব-দক্ষিণে উজানচর ইউনিয়নের অবস্থান। এ ইউনিয়নের উত্তরে বাঞ্ছারামপুর পৌরসভা ও বাঞ্ছারামপুর ইউনিয়ন; পশ্চিমে মানিকপুর ইউনিয়ন, মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন; দক্ষিণে কুমিল্লা জেলার হোমনা পৌরসভা এবং পূর্বে তিতাস নদী, কুমিল্লা জেলার হোমনা উপজেলার ঘাগুটিয়া ইউনিয়ন ও দুলালপুর ইউনিয়ন অবস্থিত।

প্রশাসনিক কাঠামো 
উজানচর ইউনিয়ন বাঞ্ছারামপুর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।

শিক্ষা ব্যবস্থা 
২০১১ সালের আদমশুমারি অনুযায়ী উজানচর ইউনিয়নের সাক্ষরতার হার ৩৫.১%।

আরও দেখুন 
 বাঞ্ছারামপুর উপজেলা
 বাঞ্ছারামপুর থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

বাঞ্ছারামপুর উপজেলার ইউনিয়ন
মানিকপুর ইউনিয়ন, বাঞ্ছারামপুর

মানিকপুর বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।

আয়তন 
মানিকপুর ইউনিয়নের আয়তন ৩,২৫২ একর (১৩.১৬ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী মানিকপুর ইউনিয়নের মোট জনসংখ্যা ২২,৬৯১ জন। এর মধ্যে পুরুষ ১০,৮৩৪ জন এবং মহিলা ১১,৮৫৭ জন। মোট পরিবার ৪,৩৪৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৭২৪ জন।

ইতিহাস 
মানিকপুর ইউনিয়ন পূর্বে উজানচর পশ্চিম ইউনিয়ন নামে পরিচিত ছিল।

অবস্থান ও সীমানা 
বাঞ্ছারামপুর উপজেলার দক্ষিণ-পশ্চিমাংশে মানিকপুর ইউনিয়নের অবস্থান। এ ইউনিয়নের উত্তরে আইয়ুবপুর ইউনিয়ন ও বাঞ্ছারামপুর ইউনিয়ন; পূর্বে উজানচর ইউনিয়ন; দক্ষিণে কুমিল্লা জেলার হোমনা পৌরসভা এবং পশ্চিমে মেঘনা নদী, নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন ও বিশনন্দী ইউনিয়ন অবস্থিত।

প্রশাসনিক কাঠামো 
মানিকপুর ইউনিয়ন বাঞ্ছারামপুর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।

শিক্ষা ব্যবস্থা 
২০১১ সালের আদমশুমারি অনুযায়ী মানিকপুর ইউনিয়নের সাক্ষরতার হার ২৯%।

শিক্ষা প্রতিষ্ঠান 
বাহেরচর ক্যাপ্টেন এবি তাজুল ইসলাম কলেজ,
বাহেরচর আদর্শ উচ্চ বিদ্যালয়.
বাহেরচর উত্তর সরকারি  প্রাথমিক বিদ্যালয়,
বাহেরচর দক্ষিণ সরকারি প্রাথমিক বিদ্যালয়,
বাহেরচর পশ্চিম সরকারি প্রাথমিক বিদ্যালয়,
উদয়ন কিন্ডারগার্টেন, বাহেরচর উত্তরণ কিন্ডারগার্টেন, প্রতিভা কিন্ডারগার্টেন, বাহেরচর ইসলামিয়া কওমী মাদ্রাসা,বাহেরচর পশ্চিম পাড়া হাফেজিয়া মাদ্রাসা, বাহেরচর মহিলা মাদ্রাসা..... 
মায়ারামপুর সরকারি প্রাথমিক বিদ্যালয়,
উলুকান্দি সরকারি প্রাথমিক বিদ্যালয়,
মানিকপুর সরকারি প্রাথমিক বিদ্যালয়, কাপাসকান্দি সরকারি প্রাথমিক বিদ্যালয়,কল্যাণ পুর সরকারি প্রাথমিক বিদ্যালয়, কল্যাণ পুর মুনসুরিয়া হাফিজিয়া মাদ্রাসা, কল্যাণ পুর হাজী আব্দুল হালিম আদর্শ দাখিল মাদ্রাসা। মানিক পুর হাফেজ মোহাম্মদ উল্লাহ  এতিমখানা ও মাদ্রাসা।

যোগাযোগ ব্যবস্থা 
নদীপথ ও সড়কপথ

খাল ও নদী 
বাহেরচর মধ্য পাড়া খাল, 
মানিকপুর খাল,
মেঘনা নদী, ঢোলভাঙা নদী

হাট-বাজার 
বাহেরচর উত্তর বাজার, 
বাহেরচর দক্ষিণ বাজার,
উলুকান্দি বাজার,ধারিয়ারচর বাজার...

দর্শনীয় স্থান 
বর্ষাকালের নৈসর্গিক পরিবেশ, মেঘনা তীরবর্ত্তী বিস্তীর্ণ চর,
বাহেরচর তিন গম্ভুজ মসজিদ,

 বাহেরচর ক্যাপ্টেন এ.বি তাজুল ইসলাম কলেজ সংলগ্ন মেঘনা নদীর পাড় ( ক্যাম্প)

জনপ্রতিনিধি 
বীর মুক্তিযোদ্ধা জনাব আব্দুর রহিম ( চেয়ারম্যান), 
হাজ্বী আব্দুল বাতেন (সদস্য ১ নং ওয়ার্ড),
মোঃ নুরুল ইসলাম ( উপজেলা চেয়ারম্যান এবং শিল্পপতি)

আরও দেখুন 
 বাঞ্ছারামপুর উপজেলা
 বাঞ্ছারামপুর থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

বাঞ্ছারামপুর উপজেলার ইউনিয়ন
ছোট বনগ্রাম জমিদার বাড়ি

ছোট বনগ্রাম জমিদার বাড়ি অন্যনাম মহারাজপুর জমিদার বাড়ি বাংলাদেশ এর গোপালগঞ্জ জেলার মুকসুদপুর উপজেলার ছোট বনগ্রাম গ্রামে অবস্থিত এক ঐতিহাসিক জমিদার বাড়ি। স্থানীয়দের কাছে এটি ভূঁইয়া বাড়ি''' নামেও বেশ পরিচিত।

ইতিহাস
জমিদার রজত দৌলত ভৌমিক আনুমানিক ১৬০০ খ্রিস্টাব্দের মাঝামাঝিতে প্রায় দশ হাজার বিঘা জায়গা জুড়ে জমিদারি বাড়িটি নির্মাণ করেন। জমিদার বাড়িটির প্রবেশদ্বারে কালের স্বাক্ষী হয়ে দাঁড়িয়ে আছে সুবিশাল স্বরসতী মন্দির। যে স্বরসতী মন্দিরের নামকরণ হয়েছে জমিদার রজত দৌলত ভৌমিক এর উত্তরসূরী স্বরসতীর নাম অনুসারে। যাদের বংশ ইতিহাস ঘেটে জানা যায়। জমিদার রজত দৌলত ভৌমিক কোথাও যেতে জনশ্রুতি মতে তার দুই সুবিশাল ময়ূরপঙ্কী সাম্পান নৌকা ব্যবহার করতেন। এজন্য ছোট বনগ্রাম জমিদার বাড়ি অথবা মহারাজপুর জমিদার বাড়ির উত্তর পশ্চিম প্রান্তে জমিদারি বাড়িটির কোল ঘেষে রয়েছে একটি সাম্পান নৌকা ঘাট।  যেখান থেকে সাম্পানে চড়ে জমিদার রজত দৌলত ভৌমিক দেশ বিদেশ ঘুরতে যেতেন।

অবকাঠামো
বর্তমান ছোট বনগ্রাম জমিদার বাড়ি সকলের কাছেই কমবেশি পরিচিত। বর্তমানে কতগুলো ভাংগা ও পরিত্যক্ত দালান কোটা রয়েছে।

বর্তমান অবস্থা
বর্তমানে জমিদার বাড়িটির কিছু অংশ পরিত্যক্ত অবস্থায় আছে এবং কিছু অংশে সংস্কার কাজ করে স্থানীয় প্রতাপশালী লোকজন সেখানে বসবাস করছে। এদেশ থেকে জমিদারি প্রথা বিলুপ্তির পর থেকে জমিদারি বাড়িটি তার পূর্বের জৌলুশ হারিয়ে এখন জরাজীর্ণ পুরনো জমিদারি বাড়ির স্মৃতি চিহ্ন বহন করছে। এখানে প্রতিদিন দেশের বিভিন্ন অঞ্চল থেকে ভ্রমণ পিপাসু পর্যটক তাদের চিত্তবিনোদন এর উৎস হিসেবে জমিদার বাড়িটি দর্শন করে এবং এর ঐতিহাসিক কাহিনি সম্পর্কে জানতে পারে।

তথ্যসূত্র

গোপালগঞ্জ জেলার দর্শনীয় স্থান
গোপালগঞ্জ জেলার প্রত্নতাত্ত্বিক স্থাপনা
ঐতিহাসিক স্থান
আবুল হাসনাত আব্দুল হাই

আবুল হাসনাত আব্দুল হাই (অজানা – ১২ অক্টোবর ২০১০) বাংলাদেশের একজন রাজনীতিবিদ। তিনি তৎকালীন সিলেট-৪, সিলেট-৫ ও সুনামগঞ্জ-৫ আসনের সংসদ সদস্য ছিলেন।

প্রাথমিক জীবন 
আবুল হাসনাত আব্দুল হাই তৎকালীন সিলেট জেলার সুনামগঞ্জ মহকুমার ছাতক থানাধীন ভাতগাঁও গ্রামের একটি সম্ভ্রান্ত মুসলিম পরিবারে জন্মগ্রহণ করেন। পিতা মৌলভী আব্দুল ওয়াহিদ ও মাতা মাহেবুন নেছা । তার বড় ভাই মৃত আব্দুল হক ছিলেন রাজনীতিবিদ ও স্বাধীনতা যুদ্ধের সংগঠক।

রাজনৈতিক জীবন 
আব্দুল হাই ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

তিনি ১৯৭৩ সালের প্রথম জাতীয় সংসদ নির্বাচনে তিনি স্বতন্ত্র প্রার্থী হিসেবে তৎকালীন সিলেট-৪ আসন থেকে সংসদ স দস্য নির্বাচিত হন।

১৯৭৯ সালের দ্বিতীয় জাতীয় সংসদ নির্বাচনে স্বতন্ত্রপ্রার্থী হিসেবে তিনি তৎকালীন সিলেট-৫ আসন থেকে সংসদ সদস্য নির্বাচিত হন।

জাতীয় পার্টিতে যোগদিয়ে তিনি ১৯৮৬ সালে তৃতীয় জাতীয় সংসদ নির্বাচনে জাতীয় পার্টির প্রার্থী হিসাবে সুনামগঞ্জ-৫ থেকে সংসদ সদস্য নির্বাচিত হয়েছিলেন।

মৃত্যু 
আবুল হাসনাত আব্দুল হাই ১২ অক্টোবর ২০১০ মঙ্গলবার সন্ধা সাড়ে সাতটায় বার্ধক্যজনিত কারণে তিনি সুনামগঞ্জ শহরের পুরনো বাস স্টেশনের বাসায় মৃত্যুবরণ করেন।

তথ্যসূত্র 

সুনামগঞ্জ জেলার রাজনীতিবিদ
প্রথম জাতীয় সংসদ সদস্য
দ্বিতীয় জাতীয় সংসদ সদস্য
তৃতীয় জাতীয় সংসদ সদস্য
২০১০-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
জন্মের বছর অনুপস্থিত
জাতীয় পার্টির রাজনীতিবিদ
গদখালী ইউনিয়ন

গদখালী ইউনিয়ন বাংলাদেশের যশোর জেলার ঝিকরগাছা উপজেলার অন্তর্ভুক্ত একটি ইউনিয়ন। এই ইউনিয়ন বাণিজ্যিকভাবে ফুল চাষের জন্য বিখ্যাত।

এই ইউনিয়ন বাণিজ্যিকভাবে ফুল চাষের জন্য বিখ্যাত

১৯৮২ সালে প্রথম বাণিজ্যিক চাষ শুরু। বর্তমানে দেশের মোট ফুলের ৮০% উৎপাদিত হয় গদখালীতে। যা থেকে বছরে আয় হচ্ছে প্রায় ৫'শ কোটি টাকা। সীমিত পরিসরে রপ্তানিও হয়ে থাকে। ডিসেম্বর-জানুয়ারিতে উৎপাদন বেশি। আর ফেব্রুয়ারিতে বিক্রয় বেশি। এখানে ছয় হাজার চাষী এবং প্রায় ৫০ হাজার লোক সরাসরি ফুল চাষের সাথে জড়িত।

তথ্যসূত্র

ঝিকরগাছা উপজেলার ইউনিয়ন
যশোর জেলার ইউনিয়ন
খুলনা বিভাগের ইউনিয়ন
রবিউল ইসলাম জীবন

রবিউল ইসলাম জীবন একজন বাংলাদেশী গীতিকার ও সাংবাদিক। তার লেখা প্রায় এক হাজার গান প্রকাশিত হয়েছে। তিনি শ্রেষ্ঠ গীতিকার বিভাগে জাতীয় চলচ্চিত্র পুরস্কার (২০২২) অর্জন করেন। এছাড়াও শ্রেষ্ঠ গীতিকার হিসাবে তিনবার চ্যানেল আই মিউজিক অ্যাওয়ার্ড পেয়েছেন।

প্রাথমিক জীবন এবং শিক্ষা 

রবিউল ইসলাম জীবনের জন্ম নোয়াখালী জেলায়। তার পিতা হলেন তাজুল ইসলাম (প্রয়াত); মা আমেনা খাতুন। তিন ভাই বোনের মধ্যে তিনি দ্বিতীয়।

পেশা 
চট্টগ্রাম কমার্স কলেজের ছাত্র থাকাকালীন সময় (২০০২) থেকেই গান রচনা শুরু করেছিলেন।  ২০০৪ সালে সরকারী তিতুমীর কলেজে ভর্তি হন। ২০০৬ সালের ২৬ ডিসেম্বর প্রকাশিত জনপ্রিয় গায়ক আসিফ আকবরের "হৃদয়ে-রক্তক্ষরণ" অ্যালবামে দুটি গান লেখার মাধ্যমে গীতিকার হিসেবে তার আত্মপ্রকাশ।  দেশের বিভিন্ন প্রজন্মের বহু জনপ্রিয় ও শিল্পী তার রচিত গানে কণ্ঠ দিয়েছিলেন। যেমন: রুনা লায়লা, সাবিনা ইয়াসমিন, কুমার বিশ্বজিৎ, ফেরদৌস ওয়াহিদ, আইয়ুব বাচ্চু, শাফিন আহমেদ, মাহমুদুজ্জামান বাবু, পার্থ বড়ুয়া, বেবী নাজনিন, ফাহমিদা নবী, সামিনা চৌধুরী, আলম আরা মিনু, এসআই টুটুল, বালাম, ইবরার টিপু, শফিক তুহিন, আঁখি আলমগীর, তপু, মিলন মাহমুদ, মিলা ইসলাম, ন্যান্সি, কনা, দিনাত জাহান মুন্নী, কানিজ সুবর্ণা, জুলি, এলিটা, মিলন মাহমুদ, আরফিন রুমি, হৃদয় খান, ইমরান মাহমুদুল, বেলাল খান, পূজা, কোনাল, নওমী, রিজভী ওয়াহিদ, শহীদ, রমা, জুয়েল মোর্শেদ, অপু, লিজা, ইলিয়াস, মোহাম্মদ মিলন, পড়শী। ২০ জন বলিউড প্লেব্যাক শিল্পী  তার লেখা গানে কণ্ঠ দিয়েছেন। তারা হলেন: মোহাম্মদ ইরফান, যুবিন নটিয়াল, সুবহিতা ব্যানার্জি প্রমুখ।

অ্যালবাম 

 যতনে (২০১৭)-ন্যানসি
 কেউ একজন (২০১৭)-শাওন গানওয়ালা
 দাগা (২০১৭)-কাজী শুভ
 দেয়ালে দেয়ালে (২০১৬)-মিনার
 মন কারিগর (২০১৬)-(তাহসান এবং ইমরান)
 ভালো থাকার ইচ্ছে (২০১৬)-মোহাম্মদ শোয়েব ও বেলাল খান
 ছায়াবাজি (২০১৫)-লুইপা
 ঐশী এক্সপ্রেস (২০১৫)-( ঐশী )

চলচ্চিত্রে জনপ্রিয় গান 

 রাতভোর (ইমরান মাহমুদুল)
 আমার মতন কে আছে বলো (আকাশ সেন)
 মন তোকে ছাড়া বোঝেনা রে (আকাশ সেন)
 কোন মানে নেই তো (ইমরান মাহমুদুল এবং নাজমুন মুনিরা ন্যান্সি)
বলে দাও (ইমরান এবং সাবরিনা পড়শী)
 কেন আজকাল (আকাশ)
 তোমাকে আপন করে (আকাশ)
 তোমার মত এমন মানুষ  (বেলাল খান এবং ঐশী) 
 পাষাণ (ঐশী)
 অনেক তো কথা ছিল (জুবিন গাৰ্গ)
 জানে এই মন জানে (ইমরান)

পুরস্কার 
সেরা গীতিকার হিসাবে তিনি পুরস্কার পেয়েছিলেন: -

 সিটিসেল-চ্যানেল আই সংগীত পুরস্কার -২০১০ 
 সিটিসেল-চ্যানেল আই সংগীত পুরস্কার -২০১১ 
 সিম্ফনি-চ্যানেল আই সংগীত পুরস্কার -২০১৬
 শাকো টেলিফিল্ম পুরস্কার -২০১২
 বাংলাদেশ ক্রীড়া পুরস্কার -২০১১
 জাতীয় চলচ্চিত্র পুরস্কার (বাংলাদেশ) -২০২২

তথ্যসূত্র

বহিঃসংযোগ  

 

জন্মের বছর অনুপস্থিত (জীবিত ব্যক্তি)
নোয়াখালী জেলার ব্যক্তি
বাংলাদেশী সাংবাদিক
বাংলাদেশী গীতিকার
বাংলাদেশী সুরকার
বাংলাদেশী পুরুষ সঙ্গীতজ্ঞ
জীবিত ব্যক্তি
নেপাল টুয়েন্টি২০ আন্তর্জাতিক ক্রিকেটারদের তালিকা

এটি নেপাল টুয়েন্টি২০ আন্তর্জাতিক ক্রিকেটারদের তালিকা। টুয়েন্টি২০ আন্তর্জাতিক খেলা হচ্ছে একটি আন্তর্জাতিক ক্রিকেট খেলা যা দুটি প্রতিনিধিত্বকারী দলের মধ্যে হয়ে থাকে, যাদের উভয় দলের আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত টুয়েন্টি২০ আন্তর্জাতিক (টি২০আই) মর্যাদা থাকতে হবে। টুয়েন্টি২০ আন্তর্জাতিক খেলাটি নিয়ন্ত্রিত হয়ে থাকেন টুয়েন্টি২০ ক্রিকেট আইনে এবং এটিই হচ্ছে ক্রিকেটের সংক্ষিপ্ত একটি সংস্করণ। এ সংস্করণের প্রথম খেলাটি অনুষ্ঠিত হয়েছিল ১৭ ফেব্রুয়ারি ২০০৫ সালে অস্ট্রেলিয়া ও নিউজিল্যান্ড দলের মধ্যে। ২০১৪ আইসিসি বিশ্ব টুয়েন্টি২০ প্রতিযোগিতার অংশ হিসাবে নেপাল জাতীয় ক্রিকেট দল তাদের প্রথম টি২০আই ম্যাচটি খেলে ১৬ মার্চ ২০১৪, হংকং জাতীয় ক্রিকেট দলের বিপক্ষে, এবং ৮০ রানে বিজয়ী হয়।

যে সকল নেপালী ক্রিকেটার কেবল মাত্র একটি টি২০আই খেলেছে তাদেরকেও এই তালিকায় অন্তর্ভুক্ত করা হয়েছে। তালিকাটি প্রতিটি খেলোয়াড়ের প্রথম টি২০ ক্যাপ অর্জনের ভিত্তিতে সাজানো হয়েছে। যদি একই ম্যাচে একাধিক খেলোয়াড় তাদের প্রথম টি২০ ক্যাপটি জিতে থাকেন তাহলে তাদেরকে নামের বর্ণানুসারে সাজানো হয়েছে।

সহায়ক শব্দ

খেলোয়াড়দের তালিকা 

পরিসংখ্যানটি ২৮ জুলাই ২০১৯ সিঙ্গাপুরের সাথে খেলা টি২০আই পর্যন্ত সঠিক।

টীকা

আরো দেখুন 
List of Nepal Twenty20 International records
নেপাল ওডিআই ক্রিকেটারদের তালিকা
List of Nepalese First-class cricketers
List of Nepalese List A cricketers
List of Nepalese Twenty20 cricketers

তথ্যসূত্র

 
টি২০আই
নেপাল
নেপালি ক্রিকেটার
খলিলুর রহমান বাবর

খলিলুর রহমান বাবর (৩ ফেব্রুয়ারি ১৯৫২ – ২৬ আগস্ট ২০১৯) একজন বাংলাদেশি চলচ্চিত্র অভিনেতা ছিলেন যিনি তিন শতাধিক চলচ্চিত্রে অভিনয় করেছিলেন। তিনি মূলত চলচ্চিত্রে খল চরিত্রে অভিনয়ের জন্য পরিচিত।

জীবনী
খলিলুর রহমান বাবর ১৯৫২ সালের ৩ ফেব্রুয়ারি ঢাকার গেণ্ডারিয়ায় জন্মগ্রহণ করেন। আমজাদ হোসেনের বাংলার মুখ চলচ্চিত্রের মাধ্যমে তার চলচ্চিত্রাঙ্গনে অভিষেক ঘটে। তবে রংবাজ এর মাধ্যমে খল চরিত্রে অভিষেক ঘটে তার। তার অভিনীত সর্বশেষ চলচ্চিত্র তের গুণ্ডা এক পাণ্ডা।

চলচ্চিত্রে অভিনয়ের পাশাপাশি তিনি দাগী শিরোনামের একটি চলচ্চিত্র প্রযোজনা করেছিলেন। এছাড়া তিনি দয়াবান, দাগী, দাদাভাই এর মত চলচ্চিত্র পরিচালনা করেছেন।

খলিলুর রহমান বাবর ২০১৯ সালের ২৬ আগস্ট ৬৭ বছর বয়সে মৃত্যুবরণ করেন।

তথ্যসূত্র

১৯৫২-এ জন্ম
২০১৯-এ মৃত্যু
ঢাকার ব্যক্তি
বাংলাদেশী চলচ্চিত্র অভিনেতা
বাংলাদেশী চলচ্চিত্র পরিচালক
বাংলাদেশী চলচ্চিত্র প্রযোজক
ঢাকা জেলার ব্যক্তি
হায়রে কপাল মন্দ চোখ থাকিতে অন্ধ

"হায়রে কপাল মন্দ চোখ থাকিতে অন্ধ" বাংলা ভাষায় রচিত একটি চলচ্চিত্র সঙ্গীত। ১৯৭৮ সালে জাতীয় চলচ্চিত্র পুরস্কার প্রাপ্ত বাংলাদেশী চলচ্চিত্র গোলাপী এখন ট্রেনে ছায়াছবির জনপ্রিয় গান গুলির একটি। আলাউদ্দিন আলীর সুরে সাবিনা ইয়াসমিন এই গানে কণ্ঠ দেন। ছায়াছবির নির্মাতা আমজাদ হোসেন এই গানের গীতিকার ছিলেন। চলচ্চিত্রে এই গানের চিত্রায়ণে ঠোঁট মিলিয়েছেন প্রখ্যাত অভিনয় শিল্পী ববিতা ও আনোয়ারা জামাল। এই গানের চিত্রায়ণ চলমান ট্রেনে করা হয়েছিল। সম্প্রচার টেলিভিশনের যুগে প্রবেশের পর এই গান অনেক রিয়েলিটি শোতে পরিবেশিত হয়েছে। জনপ্রিয়তার স্বীকৃতি স্বরূপ এই গানের প্রথম কলি বাংলা ভাষায় প্রবচন হিসেবে বিভিন্ন বক্তৃতা ও প্রবন্ধে ব্যবহার হয়ে আসছে (উদাহরণ ১, উদাহরণ ২)।  এই গানটি ছাড়াও ঐ চলচ্চিত্রের "আছেন আমার মোক্তার আছেন আমার ব্যারিস্টার" গানটি শ্রোতাদের মধ্যে এখনো জনপ্রিয়।

পটভূমি 
ছায়াছবির নির্মাতা ও পরিচালক আমজাদ হোসেন প্রথমত এই ছবির গীতিকার হিসেবে গাজী মাজহারুল আনোয়ার, তাহেরা হক, মনিরুজ্জামান মনির ও মোহাম্মদ রফিকুজ্জামানের গান নির্বাচন করেন। ছায়াছবির চিত্রায়ণ করতে রেলগাড়ি যোগে ছবির কলাকুশলীদের নিয়ে ঢাকা থেকে জামালপুর যাওয়ার সময় আমজাদ হোসেন নিজেই এই গান লিখেন এবং পরবর্তীতে গান রেকর্ডের পর এই চলচ্চিত্রে ব্যবহার করেন।

মুক্তি 
সঙ্গীতটি ১৯৭৮ সালে সঙ্গীত প্রকাশনী সুর ঝংকার হতে গ্রামোফোন ভাইনাল রেকর্ড(নং-এসজে ২২১১১৯) আকারে চলচ্চিত্রটির সঙ্গীত এ্যালবামের অংশ হিসেবে মুক্তি পায়।

পুরস্কার 
গোলাপী এখন ট্রেনে চলচ্চিত্রের জন্য  ১৯৭৯ সালে আলাউদ্দিন আলী শ্রেষ্ঠ সঙ্গীত পরিচালক, এই গানের কণ্ঠশিল্পী হিসেবে সাবিনা ইয়াসমিন শ্রেষ্ঠ গায়িকা এবং গানের গীতিকার আমজাদ হোসেন শ্রেষ্ঠ পরিচালক, শ্রেষ্ঠ সংলাপ রচয়িতা -এর পাশাপাশি শ্রেষ্ঠ গীতিকার বিভাগে জাতীয় চলচ্চিত্র পুরস্কার অর্জন করেন।

আরো দেখুন 

 ৪র্থ জাতীয় চলচ্চিত্র পুরস্কার (বাংলাদেশ)
আছেন আমার মোক্তার আছেন আমার ব্যারিস্টার

তথ্যসূত্র

উদাহরণ সূত্র 

 প্রথম আলো পত্রিকায় ২০১৫-০৮-০১ তারিখে প্রকাশিত ফারুক ওয়াসিফের নিবন্ধ বিএনপি: ‘হায়রে কপাল মন্দ, চোখ থাকিতে অন্ধ’
 কালের কণ্ঠ পত্রিকায় ২০১৭-০৪-২৬ তারিখে প্রকাশিত আবুল কাশেম ফজলুল হকের নিবন্ধ ‘চোখ থাকিতে অন্ধ হায়রে কপাল মন্দ’

বহিঃসংযোগ 

 

বাংলা ভাষার গান
বাংলা চলচ্চিত্রের গান
১৯৭৮-এর গান
আলাউদ্দিন আলী সুরারোপিত চলচ্চিত্র
বাংলাদেশী সঙ্গীত
একলা আকাশ

একলা আকাশ  ছায়াছবি ২০১৩ সালের সন্দীপ রায় পরিচালিত ভারতীয় বাংলা চলচ্চিত্র।  এই ছবির প্রধান অভিনেতা হলেন পরমব্রত চ্যাটার্জী ।

গল্প সারাংশ 

ইহাই সত্য

একলা আকাশ প্রেম, হতাশা, বেইমানী এবং সাধারণভাবে একটি ট্র্যাজেডির গল্প। এটি অল্পবয়সী দম্পতি, অরিজিৎ এবং নিশার মধ্যে ঝামেলা বিয়ের বিষয়টি নিয়ে সাজানো হয়েছে। উচ্চাভিলাষী দম্পতি তাদের সম্পর্কের এমন একটি পর্যায়ে পৌঁছেছে, যেখান থেকে আর ফিরে আসে না। তাই তারা একে অপরের সাথেই চলতে থাকে এবং তাদের সন্তানেরও জন্ম হয়। মূলত তার সহকর্মীর সাথে সম্পর্ক ছিল বলেই অরিজিতের বেইমানিটির মূল কারণ। চলচ্চিত্র পরিচালক এবং চলচ্চিত্র তারকা বানাতে চান, তার পরামর্শদাতা এসআর এর সাথে নিশার বিশেষ সম্পর্ক নিয়েও অরিজিতের প্রশ্ন রয়েছে। অবশেষে তাকে একটি তারকা বানান, তবে সেটি আরও খারাপ করে তোলে তাদের কে।

চলচ্চিত্রটি একটি অত্যন্ত নাটকীয় এবং বেশিরভাগ মানুষের জন্য হতাশাজনক মনে হতে পারে। এমনকি আপনি অরিজিৎকে ঘৃণা করতে পারেন।, তবে শেষ পর্যন্ত এই রাগ হ্রাস পায়, কারণ তিনি সত্যিকারের ভালোবাসার অর্থ, একটি পরিবারের, যা তার পিতার মতো হতে পারে এবং তার জীবন নিয়ে এখন পর্যন্ত কী করেছিলেন তা বোঝে। যদিও সম্পর্কটি চৌরাস্তাতে রয়েছে, তবুও দুজনেই নিজের ভুল বুঝতে পেরে, একে অপরের কাছে ফিরে আসে। তবে তখন অনেক দেরি হয়ে যায় তাদের। তাদের একমাত্র সন্তানকে ফুসফুসজনিত অসুস্থতায় হারানোর ব্যয়ে সবকিছু ঘটে। এই মর্মান্তিক পরিণতি সম্ভবত চলচ্চিত্রটির নাটককে আরও উজ্জ্বল করে এবং এটি দেখার মতো করে তোলে যা সম্ভবত এতটা প্রাথমিকভাবে ছিল না। গৌতম ঘোষ এসআর, নিশা'র পরামর্শদাতা হিসাবে খুব আকর্ষণীয় ভূমিকা পালন করেছেন। যিনি কেবল তার প্রোটিজে প্রতিভা দেখেন এবং সেই সম্পর্কের মধ্যে এটিই রয়েছে। একটি পরামর্শদাতা এবং তার প্রোটিজের মধ্যে দুজনের মধ্যে প্রেম এবং স্নেহ রয়েছে, অন্য কিছুই নয়, যা ভুল ধারণ ছিল। তিনি উত্তর কলকাতার পরিবারের একজন খুশি গো ভাগ্যবান বংশধর, যিনি নিজেই আক্ষরিক অর্থেই একটি প্রশস্ত মঞ্চে অবস্থান করেন এবং অবশেষে দিশার স্কুলের গানের শিক্ষক হিসাবে দার্জিলিংয়ে গেলে তিনি শান্তি পান। ফিল্মটি আবার প্রমাণ করে যে আপনি যতই বিষয় নিয়েও পড়ে না কেন স্বামী এবং স্ত্রীর মধ্যে প্রেমের কোনও কিছুই প্রতিস্থাপন করতে পারে না। কারণ এটি কোথাও লাইনটি নিরপেক্ষ এবং খালি এবং এতে কোনও স্থায়ী মূল্য বা অনুভূতি নেই। তবে, আপনি যদি খুব দেরি করে জিনিসগুলি বুঝতে পারেন, তবে জিনিসগুলি এই ফিল্মের মতো করুণ হতে পারে সেটাই বুঝিয়েছেন পরিচালক ।

কৃতিত্ব

নিক্ষেপ 

 পরমব্রত চ্যাটার্জী 
 দেবলীনা দত্ত 
 পার্নো মিট্রা  
 রুদ্রনীল ঘোষ 
 গৌতম ঘোষ

পরিচালনাকারী 

 পরিচালক : সন্দীপন রায় 
 লিপি ও কথোপকথন : শিবাশিস বন্দ্যোপাধ্যায় 
 প্রযোজক : মর্নিং ফ্রেশ মিডিয়া (প্রাঃ) লিমিটেড 
 চিত্রগ্রাহক : মনোজ মিশ্র 
 সম্পাদনা : আরঘ্যকমল মিত্র 
 সংগীত : জিত গাঙুলি 
 সৃজনশীল পরিচালক : শিবাশিস বন্দ্যোপাধ্যায়

সঙ্গীত

তথ্যসূত্র 

২০১০-এর দশকের বাংলা ভাষার চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
বাংলা ভাষার চলচ্চিত্র
২০১২-এর চলচ্চিত্র
অপর্যালোচিত অনুবাদসহ পাতা
জিৎ গাঙ্গুলী সুরারোপিত চলচ্চিত্র
মোহন (অভিনেতা)

মোহন হচ্ছেন ভারতের একজন সাবেক অভিনেতা যিনি তামিল চলচ্চিত্রে অভিনয় করতেন। তামিল ভাষার চলচ্চিত্রে অভিনয় ছাড়াও তিনি কন্নড়, তেলুগু এবং মালয়ালম ভাষার চলচ্চিত্রেও অভিনয় করতেন যদিও খুব কম করেছেন। তার অভিনয় জীবন শুরু হয়েছিলো একটি কন্নড় ভাষার চলচ্চিত্রের মাধ্যমে যেটির নাম ছিলো কোকিলা, এবং এটি ১৯৭৭ সালে মুক্তি পেয়েছিলো। প্রথম চলচ্চিত্র অনুযায়ী বহু মানুষ মোহনকে কোকিলা মোহন বলে ডাকতেন কারণ কোকিলা চলচ্চিত্রটি দর্শক পছন্দ করেছিলো। মোহন মাইক মোহন নামেও কিছুটা পরিচিতি পেয়েছিলেন বিভিন্ন চলচ্চিত্রে গায়কের চরিত্রে অভিনয় করে যে মাইক্রোফোনে গান গায়। ১৯৮২ সালে মোহন ফিল্মফেয়ার পুরস্কার দক্ষিণ পেয়েছিলেন সেরা তামিল চলচ্চিত্র অভিনেতা বিষয়শ্রেণীতে (পায়ানাঙ্গাল মুড়িভাতিল্লাই চলচ্চিত্রে অভিনয়ের জন্য)।

তথ্যসূত্র

বহিঃসংযোগ
 

ভারতীয় চলচ্চিত্র অভিনেতা
তামিল চলচ্চিত্র অভিনেতা
কন্নড় চলচ্চিত্র অভিনেতা
১৯৫৬-এ জন্ম
ফিল্মফেয়ার পুরস্কার দক্ষিণ বিজয়ী
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
কন্নড় ব্যক্তি
জীবিত ব্যক্তি
তেলুগু চলচ্চিত্র অভিনেতা
মালয়ালম চলচ্চিত্র অভিনেতা
অর্জুন সারজা

অর্জুন সারজা হচ্ছেন ভারতের একজন চলচ্চিত্র অভিনেতা। তিনি মূলত কন্নড়, তামিল এবং তেলুগু ভাষার চলচ্চিত্রে অভিনয় করেন। যদিও তার অভিনীত কিছু মালয়লাম এবং হিন্দি চলচ্চিত্র রয়েছে তবে তিনি এই ভাষাগুলোর চলচ্চিত্রে নিয়মিত নন। অর্জুন অভিনীত জেন্টলম্যান (১৯৯৩-এর চলচ্চিত্র) এবং মুদালভান (১৯৯৯-এর চলচ্চিত্র) দর্শকপ্রিয় ছিলো, দুটিই ছিলো তামিল চলচ্চিত্র, দুটি চলচ্চিত্রের জন্যেই অর্জুন শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার প্রাপ্ত হয়েছিলেন।

ব্যক্তিগত জীবন 
অর্জুন একটি কন্নড় ভাষী পরিবারে জন্মগ্রহণ করেছিলেন। তার বাবার নাম ছিলো শক্তি প্রসাদ, তিনি একজন কন্নড় চলচ্চিত্র অভিনেতা ছিলেন আর মা'র নাম ছিলো লক্ষ্মী যিনি একজন কলানৃত্য শিল্পী এবং শিক্ষক ছিলেন। অর্জুনের স্ত্রীর নাম হচ্ছে নিবেদিতা অর্জুন।

কর্মজীবন 
অর্জুন ১৯৮১ সালের চলচ্চিত্র সিমহারি মারি সাইন্না (কন্নড়) দ্বারা চলচ্চিত্র জগতে পদার্পণ করেছিলেন, চলচ্চিত্রটি তার বাবার পরিচালনা করা ছিলো। ১৯৮৪ সালে মুক্তিপ্রাপ্ত 'নানড্রি' চলচ্চিত্র ছিলো তার অভিনীত প্রথম তামিল চলচ্চিত্র যেটাতে তার সাথে তামিল চলচ্চিত্র অভিনেতা কার্তিক ছিলেন আর তেলুগু ভাষার চলচ্চিত্র প্রথম মুক্তি পায় ১৯৮৫ সালে।

পুরস্কার

তথ্যসূত্র

বহিঃসংযোগ 
 

ভারতীয় চলচ্চিত্র অভিনেতা
তামিল চলচ্চিত্র অভিনেতা
কন্নড় চলচ্চিত্র অভিনেতা
তেলুগু চলচ্চিত্র অভিনেতা
মালয়ালম চলচ্চিত্র অভিনেতা
১৯৬২-এ জন্ম
জীবিত ব্যক্তি
২০শ শতাব্দীর ভারতীয় গায়ক
২০শ শতাব্দীর ভারতীয় অভিনেতা
ভারতীয় হিন্দু
তামিল চলচ্চিত্র পরিচালক
কন্নড় চলচ্চিত্র পরিচালক
তেলুগু চলচ্চিত্র পরিচালক
তামিল চলচ্চিত্র প্রযোজক
কন্নড় চলচ্চিত্র প্রযোজক
তেলুগু চলচ্চিত্র প্রযোজক
তামিল নেপথ্য সঙ্গীতশিল্পী
তেলুগু নেপথ্য সঙ্গীতশিল্পী
ভারতীয় নেপথ্য গায়ক
তামিলনাড়ু রাজ্য চলচ্চিত্র পুরস্কার বিজয়ী
২১শ শতাব্দীর ভারতীয় চলচ্চিত্র পরিচালক
২০শ শতাব্দীর ভারতীয় চলচ্চিত্র পরিচালক
২০শ শতাব্দীর ভারতীয় নাট্যকার
২১শ শতাব্দীর ভারতীয় নাট্যকার
২১শ শতাব্দীর ভারতীয় গায়ক
মিত্র (অভিঘাত খাদ)

মিত্র হ'ল চন্দ্র পৃষ্ঠের উপরে অবস্থিত একটি অভিঘাত খাদ, যা চাঁদের দূরবর্তী পাশে বৃহতাকার গহ্বর মাচের পশ্চিমের বাইরের চক্রবেড়ের (রিম) সাথে যুক্ত। মিত্রের ঠিক পশ্চিমে ব্রেডিখিন এবং দক্ষিণ-দক্ষিণপূর্বে রয়েছে হেনিয় গহ্বর। শিশির কুমার মিত্রের নামানুসারে এই খাদ বা গহ্বরের নামকরণ করা হয়েছে।

এটি একটি বহিরাগত রিমের সাথে ভারীভাবে ক্ষয়প্রাপ্ত গঠন, যা পরবর্তী অভিঘাতগুলি দ্বারা ক্ষতিগ্রস্ত হয়েছে। চক্রবেড়ের (রিম) দক্ষিণ-পূর্ব বরাবর বহি সংযুক্ত উপগ্রহ অভিঘাত খাদ হল মিত্র জে।   চক্রবেড়ের (রিম) প্রান্ত বরাবর বেশ কয়েকটি ছোট ছোট অভিঘাত খাদ রয়েছে এবং মূল রিমটির খুব সামান্যই অক্ষত রয়েছে। মিত্র গহ্বরের অভ্যন্তরে, একটি ছোট গর্ত গহ্বরের তলটির দক্ষিণ-পশ্চিমাঞ্চলীয় অঞ্চল দখল করে এবং একটি ছোট কাপের আকারের গর্ত এই গঠনের উত্তর-পূর্ব প্রান্ত জুড়ে অবস্থান করছে এবং মিত্র গহ্বরের মাঝখানের খুব কাছে অবস্থিত। অবশিষ্ট তলটি কয়েকটি ক্ষুদ্র এবং অতি ক্ষুদ্র অভিঘাত খাদ দ্বারা চিহ্নিত করা হয়।

মিত্রা ডিরিচলেট-জ্যাকসন অববাহিকার মধ্যে অবস্থিত।

উপগ্রহ খাদ
সম্মেলনের মাধ্যমে এই বৈশিষ্ট্যগুলি মিত্রের নিকটবর্তী গহ্বর মধ্যবিন্দুর পাশে অক্ষর রেখে চাঁদের মানচিত্রে চিহ্নিত করা হয়।

আরো দেখুন 
 বসু (গহ্বর)
 দাস (গহ্বর)

তথ্যসূত্র

বহিঃসংযোগ

চন্দ্রপৃষ্ঠের অভিঘাত খাদ